**„И НИЙ СМЕ ДАЛИ НЕЩО НА СВЕТА И НА ВСИ СЛОВЕНЕ КНИГА ДА ЧЕТАТ“**

(ЕСЕ)

Прочитам стиха “И ний сме дали нещо на светът и на вси Словене книги да четат“ от Вазовата ода „Паисий“, в мен „бушуват“ много чувства, които като „вулкан“ искат да изригнат, като „лава“ от мисли да обхванат всичко, с които да изразя националната гордост от това, че съм българин…

В една „скромна килийка“ пред „жумещата лампа“ се извайва венеца на новото житие, което ни учи да помним нашите „славни деди“, да пазим всичко българско и родно…

Като филмова лента, кадър след кадър, пред мен изплуват героичните битки на хан Тервел, хан Крум и цар Симеон. Учат ни на родолюбие, борбеност, което успяваме да съхраним през годините.

Закърмена от миналото, днес България е член на Европейския съюз и успява да опазва своите външни граници, свързващи Европа с Близкия изток и Азия, провежда политика на мир и разбирателство на Балканите…

Тук е мястото да отбележим делото на братята Кирил и Методий, свързано с две важни събития в българската история – приемането на християнството и създаването на славянската писменост, оставащи траен отпечатък в развитието на цялата европейска цивилизация. Това дава тласък в развитието на науката, за да се стигне до създаването на сметачната машина от Джон Атанасов, която представлява прототип на днешния компютър, радиотелефона създаден от инженер Христо Бъчваров, който е прототип на мобилния телефон и още много други постижения в областта на технологиите. Открития, без които животът е немислим. Особено днес, когато Световната здравна организация обяви Ковид – 19 за пандемия и всички ние трябва да учим и работим от домовете си, да се справим с всички предизвикателства на нашето време.

В навечерието сме на най-светлия празник - Деня на българската просвета, култура и славянска писменост. На този ден трябва винаги да припомняме, че „сме дали нещо на света“ и да отдаваме дължимата почит на всички, спомогнали за пренасянето на писмената ни култура през вековете за вграждането ѝ в основите на съвременната българска държава.

**Велизар Георгиев Манолов – ученик ХI В клас**

**ПГСАГ “Кольо Фичето“ – гр. Бургас**